Diari Oficial de la Generalitat Valenciana


Sumari del DOGV 8183, del 04-12-2017 (2017/10219)

RESOLUCIÓ de 20 de novembre de 2017, del director general de Política Educativa, per la qual s'amplia el termini de justificació de la convocatòria de subvencions destinades a accions i programes transversals educatius i innovadors que promoguen l'educació en valors desenvolupats per entitats privades sense ànim de lucre de la Comunitat Valenciana en el curs escolar 2016-2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8183

Data del DOGV
:   04-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10795


Data del document
:   20-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 20 de novembre de 2017, del director general de Política Educativa, per la qual s'amplia el termini de justificació de la convocatòria de subvencions destinades a accions i programes transversals educatius i innovadors que promoguen l'educació en valors desenvolupats per entitats privades sense ànim de lucre de la Comunitat Valenciana en el curs escolar 2016-2017. [2017/10799]  
  
  
Antecedents de fet  
Primer. Que amb data 15 de juny de 2017 es va publicar en el Diari Oficial de la Generalitat Valenciana la Resolució de 5 de juny de 2017, del conseller d'Educació, Investigació, Cultura i Esport, per la qual es convoquen subvencions destinades a accions i programes transversals educatius i innovadors que promoguen l'educació en valors desenvolupats per entitats privades sense ànim de lucre de la Comunitat Valenciana en el curs escolar 2016-2017.  
Segon. Que l'Ordre 60/2016, de 23 de setembre, de la Conselleria d'Educació, Investigació, Cultura i Esport, per la qual s'aproven les bases reguladores de les subvencions destinades a accions, programes i materials educatius desenvolupats per entitats privades sense ànim de lucre de la Comunitat Valenciana, i la Resolució de 5 de juny de 2017 estableixen en la base setze i en el resolc onzé, respectivament, que la justificació de les ajudes haurà de presentar-se abans del 30 de novembre de 2017.  
Tercer. Que en data 20 de novembre de 2017 està pendent de publicar-se en el web de la Conselleria d'Educació, Investigació, Cultura i Esport i en el Diari Oficial de la Generalitat Valenciana la resolució definitiva de la convocatòria. Que, a pesar que la publicació és imminent, el període per a preparar la justificació s'ha vist reduït considerablement per a les persones interessades.  
  
Fonaments de dret  
Primer. D'acord amb l'article 32 de la Llei 39/2015, d'1 d'octubre, del procediment administratiu comú de les administracions públiques, que disposa que l'Administració, excepte precepte en contra, podrà concedir d'ofici o a petició de les persones interessades una ampliació dels terminis establits que no excedisca de la meitat d'aquests si les circumstàncies ho aconsellen i amb això no es perjudiquen drets de tercers, i que l'acord d'ampliació haurà de ser notificat a les persones interessades.  
Segon. En aquest cas l'Administració procedeix a acordar d'ofici l'ampliació del termini de justificació de les subvencions, valorant les circumstàncies concurrents i tenint en compte que amb l'esmentada demora no es perjudiquen drets de tercers.  
Aquestes raons motiven la present resolució, tal com exigeix l'article 35.1.e de la precitada Llei del procediment administratiu de les administracions públiques, i condueixen a acordar d'ofici l'ampliació del termini per a complir el tràmit indicat.  
Tercer. D'acord amb l'habilitació que la disposició addicional primera de l'Ordre 60/2016, de 23 de setembre confereix a la persona titular de la direcció general competent en matèria d'innovació educativa per a adoptar les mesures oportunes per al compliment i l'aplicació d'aquesta ordre i també per a resoldre i notificar totes les incidències que es plantegen en la interpretació i l'execució de la norma.  
Vistos els preceptes legals esmentats i la resta de concordant i pertinent aplicació, resolc:  
Ampliar fins al 5 de desembre de 2017 el termini del tràmit de justificació de la subvenció concedida.  
Contra la present resolució no es pot interposar cap recurs, d'acord amb el que disposa l'article 32.3 de la Llei del procediment administratiu comú de les administracions públiques.  
Notificar aquesta resolució a les persones interessades en l'expedient.  
  
València, 20 de novembre de 2017.- El director general de Política Educativa: Jaume Fullana Mestre.